Στις τελετές αποφοίτησης,
οι φοιτητές συνήθως ακούνε ότι η αναμονή επιτέλους τελείωσε.
Απέχετε λίγα λεπτά από την αποφοίτηση,
λίγα λεπτά από το ξεκίνημά σας στη ζωή.
Ότι είναι πια έτοιμοι για την επιτυχία, για τα πάντα.
Μπορείτε να μεγαλουργήσετε.
Θα είστε έτοιμοι για δουλειά, όποια κι αν είναι αυτή.
Είστε έτοιμοι να παίξετε το παιχνίδι της ζωής.
-Το παιχνίδι της ζωής. -Το παιχνίδι της ζωής.
Στο πραγματικό Παιχνίδι της Ζωής, ένα κλασικό επιτραπέζιο,
η πρώτη απόφαση που παίρνουν οι παίκτες είναι αν θα σπουδάσουν.
ΣΠΟΥΔΕΣ - ΔΟΥΛΕΙΑ
Για να πληρώσεις, πρέπει να πάρεις δάνειο, αλλά δεν πειράζει.
Το πτυχίο οδηγεί σε καλύτερη δουλειά.
Ξεπληρώνεις τα χρέη σου χωρίς πρόβλημα
και αγοράζεις σπίτι, παντρεύεσαι και κάνεις πολλά παιδιά.
Αυτό συμβαίνει στο παιχνίδι, και για μερικούς και στον αληθινό κόσμο.
Αλλά για άλλους, δεν γίνονται όλα τόσο ομαλά και γρήγορα.
Τα φοιτητικά δάνεια
μπορούν να σε οδηγήσουν σε απογοητεύσεις και αδιέξοδα.
Υποτίθεται ότι είναι καλά.
Τα θεωρούν ευκαιρία, αλλά καταλήγουν χρεωμένοι.
ΑΣΛΕΪ ΧΑΡΙΝΓΚΤΟΝ
ΧΟΛΙ
Μια μέρα, μπήκα να ελέγξω το δάνειό μου.
Πάτησα "εγγραφή" και απαθανάτισα την αντίδρασή μου.
Ξεκίνησα με 80.000. Πληρώνω δέκα χρόνια.
7% ΕΠΙΤΟΚΙΟ
Συνολικά έχω πληρώσει 120.000 δολάρια,
και ακόμα χρωστάω 76.000.
Γ*****, πώς είναι δυνατόν;
Το φοιτητικό χρέος υπερβαίνει πλέον το 1,7 τρις δολάρια…
ΣΕΘ ΦΡΟΤΜΑΝ
και σχεδόν 45 εκατομμύρια Αμερικανοί πρέπει να πληρώνουν μηνιαίες δόσεις.
Τα φοιτητικά δάνεια τριπλασιάστηκαν σε λιγότερο από 15 χρόνια.
Οι πολίτες χρωστάνε πιο πολλά σε φοιτητικά δάνεια,
παρά σε δάνεια για αυτοκίνητα ή σε πιστωτικές κάρτες.
Πρέπει να αντιμετωπίσουμε την κρίση.
ΙΛΧΑΝ ΟΜΑΡ ΒΟΥΛΕΥΤΗΣ
Γιατί τόσο πολλοί είναι πνιγμένοι σε φοιτητικά δάνεια
για χρόνια μετά την αποφοίτηση;
Και τι μπορούμε να κάνουμε;
ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Καλή παιδεία ίσον καλή δουλειά.
Δεν θα ανταποκριθούμε στις απαιτήσεις της σύγχρονης ζωής
με παρωχημένα εκπαιδευτικά συστήματα.
Λέτε η Κίνα να μειώνει τις επενδύσεις στην παιδεία;
Το τίμημα το πληρώνουν οι νέοι,
με χιλιάδες δολάρια σε φοιτητικά δάνεια
που πήραν για ένα πτυχίο που δεν οδηγεί σε δουλειά.
Αν δεν πας στο πανεπιστήμιο, κάνε κανένα τατουάζ στο πρόσωπο.
Ίσως άργησα να μπω στο νόημα.
Τα φοιτητικά δάνεια είναι χάλια.
ΦΟΙΤΗΤΙΚΑ ΔΑΝΕΙΑ
Όλα ξεκίνησαν το 1957, όταν η Γη απέκτησε δεύτερη σελήνη.
Έτσι τον έλεγε ο Τύπος…
ΣΕΛΗΝΗ
παρότι το ρωσικό του όνομα ήταν Σπούτνικ.
Είχε το μέγεθος μιας μπάλας παραλίας
και εκτοξεύτηκε στο διάστημα από έναν σοβιετικό πύραυλο-φορέα.
Όποιος είχε έναν απλό ασύρματο μπορούσε να ακούσει το αχνό σήμα του
καθώς γύριζε γύρω από τη Γη.
Ο διαστημικός αγώνας είχε ξεκινήσει.
Σε δύο μήνες, οι ΗΠΑ πήγαν να εκτοξεύσουν δικό τους δορυφόρο.
Με λιγότερη επιτυχία.
Οι Σοβιετικοί δεν δίστασαν να τις τρολάρουν.
Ρώτησαν αστειευόμενοι αν οι ΗΠΑ ήθελαν να λάβουν βοήθεια
που προοριζόταν για τα υπανάπτυκτα κράτη.
Ο πρόεδρος Αϊζενχάουερ μίλησε στους ανήσυχους ψηφοφόρους του.
Συμπολίτες μου,
το αποψινό μας θέμα είναι η επιστήμη και η εθνική ασφάλεια.
Μια ολοφάνερη αδυναμία μας είναι η αποτυχία αυτής της χώρας
να δώσει προτεραιότητα στην επιστημονική εκπαίδευση
και στη θέση της επιστήμης στη ζωή μας.
Εκείνη την εποχή, λιγότερο από το 8% των Αμερικανών είχε πτυχίο,
και στην πλειοψηφία τους ήταν λευκοί άνδρες.
Κάποιοι πήγαν σε ακριβά ιδιωτικά.
Άλλοι πήγαν σε δημόσια πανεπιστήμια, που είχαν χαμηλά δίδακτρα.
Αλλά κάποιοι και πάλι δεν είχαν χρήματα.
Τα φοιτητικά δάνεια δεν ήταν επιλογή,
γιατί οι τράπεζες δεν ενδιαφέρονταν να χρηματοδοτήσουν εφήβους.
Έτσι, το φθινόπωρο του 1958
ο Αϊζενχάουερ θέσπισε τον Νόμο Εκπαίδευσης για την Εθνική Άμυνα.
Έφτιαξε το πρώτο δανειακό πρόγραμμα
για φοιτητές που διέπρεπαν στις θετικές επιστήμες
και που υπόσχονταν να μην προσπαθήσουν να ανατρέψουν την κυβέρνηση.
Όλοι ήλπιζαν ότι μια μέρα αυτοί θα βοηθούσαν τις ΗΠΑ
να νικήσουν τους Σοβιετικούς στον επιστημονικό Ψυχρό Πόλεμο.
Λίγα χρόνια αργότερα,
ο πρόεδρος Λ. Τζόνσον επέκτεινε το πρόγραμμα
υπογράφοντας τον Νόμο για την Τριτοβάθμια Εκπαίδευση.
Ο νόμος είχε ένα πρόγραμμα χαμηλότοκων δανείων για όλους,
όχι μόνο για σπασίκλες.
Και έδινε επίσης υποτροφίες σε φοιτητές με χαμηλό εισόδημα.
Αυτό το έθνος δεν θα μπορούσε να κάνει
μια πιο σοφή
ή πιο αποδοτική επένδυση πουθενά.
Και εκείνη η επένδυση απέδωσε.
Αυτή η ιδέα της Αμερικής ως της υπερδύναμης που είναι…
Ένα μικρό βήμα για τον άνθρωπο…
Όλα αυτά ξεκινούν από ένα εργατικό δυναμικό
και μια κοινωνία υψηλής μόρφωσης.
Η κρατική επένδυση στην τριτοβάθμια εκπαίδευση
άνοιξε πιο πολλές πόρτες σε άτομα έγχρωμα, με χαμηλά εισοδήματα ή περιθωριοποιημένα.
Ένας πληθυσμός υψηλής μόρφωσης είναι επωφελής για όλους.
Όταν πιο πολλά άτομα σπουδάζουν,
μειώνονται τα εγκλήματα, οι ασθένειες και η ανάγκη για επιδόματα,
όλα αυτά που κοστίζουν δημόσιο χρήμα.
Περισσότεροι Αμερικανοί επιλέγουν να σπουδάσουν.
Όλο και περισσότεροι βασίζονται σε δάνεια
και τα ίδια τα δάνεια μεγαλώνουν.
Το αποτέλεσμα; Μια χώρα με τεράστιο φοιτητικό χρέος.
Εύκολα το αποδίδουμε στο κόστος των διδάκτρων.
Είναι αλήθεια ότι οι τιμές καταλόγου αυξήθηκαν,
αλλά οι πιο πολλοί πληρώνουν πολύ λιγότερα.
Χάρη στην οικονομική βοήθεια, το κόστος των ιδιωτικών
έμεινε σταθερό τα τελευταία 20 χρόνια.
Αλλά το κόστος των δημόσιων σχολών,
που παρέχουν τα τρία τέταρτα των πτυχίων, έχει διπλασιαστεί.
Πολλά από αυτά είναι αποτέλεσμα της τελευταίας ύφεσης.
ΓΟΥΟΛ ΣΤΡΙΤ
ΥΦΕΣΗ
Οι πολιτείες κάνουν περικοπές στην τριτοβάθμια εκπαίδευση.
Όταν ο προϋπολογισμός μειώνεται…
ΡΕΪΤΣΕΛ ΦΕΛΝΤΜΑΝ
η εκπαίδευση είναι η πρώτη που πλήττεται.
Κι έτσι, όταν συνέβη αυτό,
όλο το κόστος μεταφέρθηκε στις οικογένειες.
Η επένδυση της κυβέρνησης στην τριτοβάθμια εκπαίδευση
επίσης δεν συμβάδισε με τις ανάγκες.
Οι υποτροφίες σε φοιτητές χαμηλού εισοδήματος
κάποτε κάλυπταν το 79% των διδάκτρων και λοιπών εξόδων,
αλλά σήμερα καλύπτουν μόνο το 29%.
Όλο και περισσότεροι πηγαίνουν για μεταπτυχιακό,
που δεν καλύπτουν οι υποτροφίες.
Πώς το καλύπτεις αυτό;
Ένα τρις δολάρια σε φοιτητικά δάνεια.
Η κυβέρνηση έδινε σχεδόν ίσα ποσά υποτροφιών και δανείων,
αλλά όχι πια.
Η κυβέρνηση εθνικοποίησε τα φοιτητικά δάνεια,
πλημμύρισε την αγορά με αυτά,
και τα διαφήμισε στους νέους.
Κατάφερα να πάρω το πτυχίο μου χωρίς φοιτητικό δάνειο,
και μετά πήρα 80.000 για τη Νομική.
Αν είχε τη συνήθη δεκαετή σύμβαση,
θα έπρεπε να αποπληρώσει το κεφάλαιο συν 31.000 για τόκους.
Οι μηνιαίες πληρωμές της θα ήταν πάνω από 900 δολάρια.
Όταν αποφοίτησα, δεν έβγαζα αρκετά για να αποπληρώσω.
Έβαλα τα δάνειά μου σε αναστολή.
Δηλαδή σταμάτησε τις πληρωμές,
αλλά οι τόκοι συσσωρεύονταν.
Και σε πολλές δανειακές συμβάσεις, οι τόκοι κεφαλαιοποιούνται.
Έτσι, η Χόλι πρέπει να πληρώσει πανωτόκια,
δηλαδή πληρώνει τόκους επί των τόκων.
Αυτά τα επιπλέον 31.000 δολάρια
μπορούν εύκολα να υπερβούν το αρχικό ποσό του δανείου.
Το σχέδιο ήταν
να βγάλω πολλά λεφτά. Οι δικηγόροι βγάζουν πολλά, έτσι;
Οι πτυχιούχοι πανεπιστημίου θα έχουν εισόδημα 76.000 ετησίως,
αλλά αυτός είναι ο μέσος όρος της καριέρας τους.
Θέλουν 14 χρόνια για να φτάσουν εκεί, και στην αρχή βγάζουν πολύ λιγότερα.
Ειδικά αν αποφοίτησαν μετά από μια ύφεση.
Υπάρχουν πολλοί άνθρωποι που έχουν βρεθεί σε μια οικονομία
όπου η εκπαίδευσή τους δεν αποδίδει.
Το άγχος και η πίεση που ένιωσα με όλα αυτά
με εμπόδισαν να κάνω σχέδια για το μέλλον.
Ειλικρινά νόμιζα πως ήμουν λίγο μπροστά…
ΣΟΝ ΧΡΕΟΣ 93.000
αλλά τελικά διαπίστωσα ότι είμαι πίσω από όλους.
Με τέτοιο χρέος, δεν ξέρω αν μπορώ να κάνω οικογένεια.
Πάντα ένιωθα καταπίεση.
ΤΑΜΙ ΧΡΕΟΣ 90.000
Μερικές φορές δεν είχα ούτε να φάω.
Σίγουρα είναι μια κρίση στη ζωή εκατομμυρίων ανθρώπων,
που οι προοπτικές τους καταστράφηκαν από το χρέος.
Αυτός είναι ο λόγος που τόσοι 20άρηδες ζουν με τους γονείς τους.
Αυτός είναι ο λόγος που δεν αγόρασα ποτέ σπίτι.
Αυτός είναι ο λόγος που τόσοι νέοι αποφασίζουν να μην κάνουν οικογένεια.
Πριν από 50 χρόνια, αν είχες πτυχίο,
μπορούσες να αγοράσεις σπίτι και να μεγαλώσεις παιδιά.
Μολονότι ο μισθός των πτυχιούχων έχει αυξηθεί από τότε,
τα έξοδα στέγασης και παιδιών έχουν αυξηθεί πιο πολύ.
Και με τις δόσεις των δανείων από πάνω, αυτή η ζωή ίσως είναι απλησίαστη.
Όσοι δεν σπουδάζουν μπορεί να αποφεύγουν το χρέος,
αλλά καταλήγουν χειρότερα.
Πριν από 50 χρόνια, μπορούσαν να έχουν σπίτι και παιδιά.
Σήμερα είναι πολύ πιο δύσκολο.
Οι μισθοί τους είναι χαμηλότεροι τώρα.
Τα πράγματα χειροτέρεψαν για τους εργαζόμενους που δεν σπουδάζουν.
Πρέπει να σπουδάσεις σ' αυτήν την οικονομία.
Αλλά ο μόνος τρόπος να πληρώσεις είναι τα δάνεια.
Είναι αυτό επιλογή;
Όχι ακριβώς. Είναι λανθασμένη επιλογή.
Τα πανεπιστήμια είναι σε πολύ καλή θέση.
Έχουν αυτό το αναγκαίο προϊόν και ορίζουν όποια τιμή θέλουν,
ξέροντας ότι ο κόσμος θα πληρώσει με δάνειο.
Επίσης, δεν αντιμετωπίζουν συνέπειες αν οι απόφοιτοί τους αποτύχουν.
Αν σχεδίαζες ένα σύστημα που κοστίζει πολύ,
θα έμοιαζε με το υπάρχον σύστημα τριτοβάθμιας εκπαίδευσης.
Κι ένα συγκεκριμένο είδος σχολής σίγουρα εκμεταλλεύεται το σύστημα.
Τα κερδοσκοπικά πανεπιστήμια.
Πήγα σε ένα από αυτά μετά το λύκειο.
Αυτές οι σχολές χρειάζονται κέρδη για τους μετόχους τους
και ξοδεύουν λιγότερα για τη διδασκαλία
από όσα για διαφήμιση και "στρατολόγηση".
Υπήρχε μια διαφήμιση. Μάλλον υπάρχει ακόμα.
Μια μέρα, κι αν βραδιάσει
Το Σάββατο είναι εντάξει
Στο διαδίκτυο μπες
Το βράδυ, όποτε θες
Ως μητέρα δυο μικρών παιδιών που έχει δυο και τρεις δουλειές,
αυτό που με ενδιέφερε ήταν, προφανώς, να σπουδάσω,
αλλά και να δω πώς θα τα καταφέρω όλα αυτά.
Και αυτές οι σχολές έχουν στο στόχαστρο ακριβώς άτομα αυτού του είδους.
Κι αν μπορείς να πάρεις πτυχίο ή μεταπτυχιακό
από αναγνωρισμένο πανεπιστήμιο, ενώ είσαι στο σπίτι;
Ταίριαξε στο πρόγραμμά μου. Εύκολη διαδικασία.
Θα δουλέψουν μαζί σου μετά τη δουλειά ή πριν. Είναι εύκολο.
Ο υπεύθυνος με κυνήγησε επίμονα, είπε
"Τι θέλεις να κάνεις;"
"Θα ήθελα να σχεδιάζω βιντεοπαιχνίδια".
Είπε "Τέλεια. Έχουμε βιντεοπαιχνίδια…"
Ό,τι κι αν έλεγα, όλα όσα έλεγα ήταν "τέλεια".
Σκέφτηκα "Φαίνεται ότι εδώ με θέλουν πολύ"
και ήθελα να πάω κάπου όπου ήμουν ευπρόσδεκτος.
Είναι ιδρύματα που στοχεύουν πολύ ευάλωτα άτομα.
Που νιώθουν αποκλεισμένα από την τυπική τριτοβάθμια εκπαίδευση.
Στοχεύουν χαμηλόμισθους.
Ήμουν ταμίας.
Ήμουν στις οικοδομές.
Εργαζόμενους γονείς.
-Μόνη μητέρα. -Μόνος πατέρας.
Βετεράνους.
Τρεις θητείες στο Ιράκ.
Και παρουσιάζουν ένα πακέτο με καλή δουλειά ή καλό μέλλον.
Μας βρήκαν καλή δουλειά.
Είπε πολλές λεπτομέρειες για το πώς θα με βοηθήσουν να βρω δουλειά
στον χώρο των βιντεοπαιχνιδιών με επιτυχία 100 τοις εκατό.
Αλλά διαπίστωσα ότι δεν ήταν καθόλου έτσι. Δεν έμαθα καν βιντεοπαιχνίδια.
Λιγότερο από το 8% των δανειοληπτών φοιτά σε κερδοσκοπικές σχολές,
αλλά αντιπροσωπεύει σχεδόν το 30% όλων των κόκκινων φοιτητικών δανείων.
"Αθέτηση" σημαίνει ότι χάνεις πολλές δόσεις.
Το ποσοστό αθέτησης είναι χαμηλότερο για όσους χρωστάνε πολλά.
Συνήθως έχουν μεταπτυχιακό και υψηλότερα εισοδήματα.
Και είναι υψηλότερο για όσους χρωστάνε λίγα.
Πολλοί άρχισαν σπουδές, συχνά σε κερδοσκοπικό πανεπιστήμιο,
μα δεν μπόρεσαν να τελειώσουν.
Συνολικά το 2019
περίπου ένα στα δέκα δάνεια ήταν κόκκινο.
Εκατομμύρια άτομα.
Ο αριθμός αναμένεται να αυξηθεί.
Έχει μακροχρόνιες και δραστικές συνέπειες στη ζωή σου.
Η πιστοληπτική ικανότητά σου πέφτει και το δάνειό σου γίνεται αμέσως απαιτητό.
Η κυβέρνηση έχει απίστευτες δυνατότητες είσπραξης.
Μπορεί να κατάσχει μισθούς και άλλα εισοδήματα.
Μπορεί να κατάσχει και τη σύνταξη,
και αφού σε λίγα χρόνια θα είναι το μόνο μου εισόδημα,
δεν με παίρνει να συμβεί αυτό.
Η κυβέρνηση μπορεί να εισπράττει τα φοιτητικά σου δάνεια
μέχρι να πεθάνεις.
Τα ποσοστά αθέτησης είναι υψηλότερα στους εγχρώμους.
Σχεδόν το ένα τρίτο των μαύρων Αμερικανών που σπούδασαν προ δεκαετίας
τώρα έχουν κόκκινα δάνεια.
Πολλοί από αυτούς έχουν οικογένειες
που δεν αποταμίευαν για τις σπουδές, όπως έκανα εγώ,
και πολλοί πρέπει να δουλέψουν για τους ίδιους και την οικογένειά τους.
Όσον αφορά την εργασία,
ξέρουμε ότι οι μαύροι πληρώνονται λιγότερο από τους λευκούς
για την ίδια δουλειά.
Ένα στοιχείο που εκπλήσσει
είναι ότι οι μαύροι απόφοιτοι έχουν μεγαλύτερη αδυναμία πληρωμής
από λευκούς χωρίς πτυχίο.
Πρόκειται για κρίση ατομικών δικαιωμάτων.
Βλέπουμε πώς οδηγεί στην εισοδηματική και τη φυλετική ανισότητα.
Οι άνθρωποι που είχε στόχο να βοηθήσει το σύστημα
έχουν τα χειρότερα αποτελέσματα.
Προσπαθούμε να λύσουμε το πρόβλημα εδώ και γενιές.
Έρχονται νέοι διαμορφωτές πολιτικής και κάνουν αλλαγές.
Για παράδειγμα, οι ΗΠΑ τώρα διαθέτουν προγράμματα εξόφλησης
με βάση το μηνιαίο σου εισόδημα.
Αν η ζωή σου δεν πάει καλά, αν δεν βρεις δουλειά
ή δεν πληρώνεσαι καλά, πληρώνεις πολύ λιγότερα.
Αλλά υπάρχουν πολλές εκδοχές του προγράμματος,
πράγμα που μπερδεύει,
με διαφορετικούς κανόνες και πολλή γραφειοκρατία.
Ενίοτε οι υπεύθυνοι δεν ενημερώνουν καν τους δανειολήπτες για την ύπαρξή τους.
Θα σου έλεγαν αν τους ρωτούσες,
αλλά ποτέ δεν έδωσαν από μόνοι τους πληροφορίες.
Και επί χρόνια δεν αποπλήρωνα με βάση το εισόδημα,
γιατί δεν ήξερα ότι υπήρχε επιλογή.
Καλέστε τον υπεύθυνο εξυπηρέτησης δανείου και ρωτήστε.
Αν η χρήση των προγραμμάτων ήταν ευκολότερη,
αυτό θα συντελούσε στην επίλυση της κρίσης.
Πέτυχε σε άλλες χώρες, όπως η Αυστραλία.
Στο πανεπιστήμιο Περντού της Ιντιάνα, όπου ο Μιτς Ντάνιελς είναι πρόεδρος,
δοκίμασαν μια ιδιωτικοποιημένη εκδοχή της αποπληρωμής βάσει εισοδήματος.
Σύμβαση επιμερισμού εσόδων.
Θεωρούμε ότι κερδίζεις τις σπουδές σου μετά την αποφοίτηση.
Το πανεπιστήμιο και άλλοι επενδυτές, όπως απόφοιτοι και κεφάλαια αντιστάθμισης,
ποντάρουν στους φοιτητές.
Πληρώνουν τα δίδακτρά τους με αντάλλαγμα μέρος των μελλοντικών εσόδων τους.
Μεταφέρει τον κίνδυνο από τον φοιτητή στον επενδυτή,
και νομίζω ότι όλες οι σχολές πρέπει να αναλαμβάνουν το ρίσκο,
αν τα πτυχία που απονέμουν
δεν βοηθάνε τους αποφοίτους τους να πετύχουν στη ζωή.
Οι επικριτές λένε ότι αυτό
είναι ένας νέος, μη ρυθμισμένος τρόπος να δανείζονται οι φοιτητές.
Το πέρασμα σε άλλο δανειακό προϊόν,
ιδίως τώρα, στη μέση μια κρίσης φοιτητικού χρέους,
πραγματικά δεν βγάζει νόημα.
Η κυβέρνηση προσπάθησε να ελέγξει τα πανεπιστήμια
ειδικά τα κερδοσκοπικά, με άλλους τρόπους.
Έστειλε μυστικούς πράκτορες να ερευνήσουν τους υπευθύνους,
έκανε μήνυση σε κάποιους για επιθετική δανειακή πολιτική
και έθεσε έναν νέο κανόνα.
Ο κανόνας της επικερδούς εργασίας λέει
ότι δεν θα χρεώνεις περισσότερα
από όσα θα μπορεί να αποπληρώσει ο απόφοιτος.
Τόσο απλά.
Οκτακόσια επαγγελματικά προγράμματα απέτυχαν στο τεστ,
και το 98% αυτών ήταν κερδοσκοπικών σχολών.
Οι εγγραφές σε κερδοσκοπικές σχολές, που είχαν ανέβει τη δεκαετία του 2000,
άρχισαν να πέφτουν λόγω της κακής δημοσιότητας. Και τότε…
Η προηγούμενη κυβέρνηση πολέμησε με ρυθμίσεις
τις σχολές που δεν της άρεσαν.
Αυτή η κυβέρνηση δεσμεύεται να αποσύρει
τις υπερβολές της προηγούμενης.
Με την υπουργό Μπέτσι Ντεβός στο τιμόνι,
το Υπουργείο Παιδείας του Τραμπ ακύρωσε τις ρυθμίσεις του Ομπάμα.
Τελευταία, είδαμε αυτούς τους λογικούς κανόνες να καταργούνται.
Και μετά, η πανδημία προκάλεσε μια νέα ύφεση,
που σήμαινε νέα προβλήματα για φοιτητές και πανεπιστήμια.
Αλλά όχι για όλα τα πανεπιστήμια.
Βλέπουμε απώλειες στις εγγραφές στην τριτοβάθμια εκπαίδευση,
αλλά ποιος τομέας αναπτύσσεται;
Ο κερδοσκοπικός τομέας.
Oι δημοκράτες…
Οι πολιτικοί ηγέτες διαφωνούν για την ανώτατη παιδεία εδώ και δεκαετίες.
Πολλοί σπούδασαν τη δεκαετία του '60
και αποφοίτησαν χωρίς χρέη.
ΤΖΟ ΜΠΑΪΝΤΕΝ, 1965
Αλλά όλο και πιο πολλοί σε θέση εξουσίας
έχουν προσωπική εμπειρία με φοιτητικά δάνεια.
Ενώ ακόμα αποπληρώνω το φοιτητικό μου δάνειο,
ετοιμάζομαι να στείλω την κόρη μου
σύντομα στο πανεπιστήμιο.
Όταν μπήκα στη Γερουσία, είχα φοιτητικά δάνεια.
Με δόσεις ενίοτε μεγαλύτερες του στεγαστικού μου.
Πλήρωσα κυριολεκτικά μια δόση του φοιτητικού μου δανείου
ενώ καθόμουν εδώ, σ' αυτό το έδρανο.
Σήμερα, ένας στους έξι ψηφοφόρους έχει φοιτητικό δάνειο
και θέλει να δει τι θα κάνουν αυτοί που εξέλεξε.
Οι οικογένειες στις οποίες μίλησα και οι δανειολήπτες
παρακολουθούν άτομα να αλληλοκατηγορούνται,
αντί να τους βοηθούν.
Θέλεις να ενισχύσεις την οικονομία;
Δώσε σ' εμένα τα λεφτά διάσωσης που δίνεις στην General Motors,
στις αεροπορικές εταιρείες και στους πλούσιους,
και όλες τις φοροαπαλλαγές που δίνεις στην Amazon και αλλού.
Δώσ' τα στους φοιτητές,
κι ας δούμε τι θα συμβεί.
Ο Τζο Μπάιντεν είναι τώρα στον Λευκό Οίκο.
Πιστεύει κανείς ότι αρκούν 12 χρόνια εκπαίδευσης
για να είσαι στη μεσαία τάξη;
Πρέπει να θεωρούμε αυτονόητη την τριτοβάθμια εκπαίδευση, όπως θεωρούμε
και τη δευτεροβάθμια εκπαίδευση.
Γι' αυτό υποστηρίζω τη δωρεάν τριτοβάθμια εκπαίδευση.
Αυτή η ιδέα γίνεται όλο και πιο αποδεκτή.
Πολλοί πολιτικοί υποστηρίζουν σήμερα
την πραγματικά ύπουλη ιδέα των κυβερνητικών δώρων.
Μη γελιέστε,
είναι κατάληψη της παιδείας από τους σοσιαλιστές.
Όταν ένας πολιτικός λέει "δωρεάν",
οι φορολογούμενοι πρέπει να κρύβουν τα πορτοφόλια τους.
Αλλά μια ανάλυση έδειξε ότι, μολονότι η δωρεάν φοίτηση
φοιτητών με χαμηλό εισόδημα θα κόστιζε δεκάδες δις δολάρια,
το κόστος θα είχε αποσβεστεί σε δέκα χρόνια,
χάρη στα φορολογικά έσοδα από νέους αποφοίτους.
Και για όσους έχουν ήδη λάβει δάνεια,
ο Μπάιντεν θέλει να κάνει μερική έστω διαγραφή τους.
Μελέτες έδειξαν ότι η διαγραφή
θα έριχνε 80-100 δις δολάρια στην αγορά κάθε χρόνο.
Θα δεις αύξηση του ΑΕΠ.
Η εκπαίδευση είναι για το κοινό καλό.
Είναι απαραίτητη για την ανταγωνιστικότητα σε τοπικό και παγκόσμιο επίπεδο.
Κάθε χώρα που μας ξεπερνά στην παιδεία θα είναι πιο ανταγωνιστική.
Η Σοβιετική Ένωση δεν υπάρχει πια, αλλά υπάρχουν νέοι διαστημικοί αγώνες
και νέα σύνορα τεχνολογίας και καινοτομίας.
Είναι υποχρέωση του έθνους σας
να προσφέρει σε κάθε παιδί που γεννιέται εντός των συνόρων του
όλη την εκπαίδευση που μπορεί να λάβει,
ώστε να διατηρήσουμε την ελευθερία μας σε έναν πολύ ανταγωνιστικό κόσμο.
Υποτιτλισμός: Ελιάνα Τσακίρη